Након школовања у ендеруну у Истанбулу враћа се у Босну. На јесен 1566. године, под протекцијом Мехмед-паше Соколовића постао је санџакбег Клиса и ту функцију обављао је до 1574. године. Током Кипарског рата, Пијал-паша предводио је главне нападе дуж венецијанских поседа на далмацијској обали. Помоћ коју је Ферхад пружао са копна показала је његове добре војне способности. Извршио је надап на Шибеник и Задар, али је због недостатка муниције и хране његова војска била приморена да заустави нападе. Убрзо је заузео и Земуник који је постао једно од главних османских упоришта на задарском подручју. Године 1570. освојио је тврђаву Веспоље и након надоградње дао јој име Седи-ислам. Освојио је и ојачао тврђаве Плоник, Скрадин, Орнис, Оброваш, куле Вичево и плодну Тину, које су постали поседи породице Соколовић. Током његовог управљања, територија Клис санџака је значајно проширена. Када су борбе у Далмацији престале, Ферхад је обавештен да загребачки каноник Фрањо Филиповић припрема напад на Босну. Уз помоћ Синан-бега Бољанића, Ферхад је заробио Фрању и послао га у Цариград. Тамо је каноник прешао у ислам и добио име Мехмед где је и основао породицу Филиповић-бег.